CELEX: 62007CA0052
Language: fi
Date: 2008-12-11 00:00:00
Title: Asia C-52/07: Yhteisöjen tuomioistuimen tuomio (neljäs jaosto) 11.12.2008 (Marknadsdomstolenin (Ruotsi) esittämä ennakkoratkaisupyyntö) — Kanal 5 Ltd ja TV 4 AB v. Föreningen Svenska Tonsättares Internationella Musikbyrå (STIM) (Tekijänoikeus — Tekijänoikeuksia hallinnoiva järjestö, jolla on tosiasiallinen monopoli — Musiikkiteosten televisiolähetyksiin liittyvän korvauksen periminen — Tämän korvauksen laskentamenetelmä — Määräävä markkina-asema — Väärinkäyttö)

7.2.2009   
            
            
               FI
            
            
               Euroopan unionin virallinen lehti
            
            
               C 32/2
            
         Yhteisöjen tuomioistuimen tuomio (neljäs jaosto) 11.12.2008 (Marknadsdomstolenin (Ruotsi) esittämä ennakkoratkaisupyyntö) — Kanal 5 Ltd ja TV 4 AB v. Föreningen Svenska Tonsättares Internationella Musikbyrå (STIM)
   (Asia C-52/07) (1)
   
   (Tekijänoikeus - Tekijänoikeuksia hallinnoiva järjestö, jolla on tosiasiallinen monopoli - Musiikkiteosten televisiolähetyksiin liittyvän korvauksen periminen - Tämän korvauksen laskentamenetelmä - Määräävä markkina-asema - Väärinkäyttö)
   (2009/C 32/03)
   Oikeudenkäyntikieli: ruotsi
   Ennakkoratkaisua pyytänyt tuomioistuin
   Marknadsdomstolen
   Pääasian asianosaiset
   
      Kantajat: Kanal 5 Ltd ja TV 4 AB
   
      Vastaaja: Föreningen Svenska Tonsättares Internationella Musikbyrå (STIM)
   Oikeudenkäynnin kohde
   Ennakkoratkaisupyyntö — Marknadsdomstolen — EY 82 artiklan tulkinta — Kaupallisten televisiokanavien maksamat maksut elimelle, jonka tehtävänä on musiikkiteosten esittämisoikeuksien hallinnointi — Maksujen laskeminen prosenttiosuutena tuloista, jotka perustuvat muun muassa tilauksiin ja mainontaan
   Tuomiolauselma
   
               1)
            
            
               EY 82 artiklaa on tulkittava siten, että tekijänoikeusjärjestö, jolla on määräävä markkina-asema yhteismarkkinoiden merkittävällä osalla, ei käytä väärin tätä asemaa, kun se soveltaa tekijänoikeudella suojattujen musiikkiteosten lähettämisestä televisiossa maksettavien korvausten osalta kaupallisiin televisiokanaviin sellaista korvausmallia, jonka mukaan korvausten määrä vastaa osaa televisiokanavien tuloista, sillä edellytyksellä, että tämä osa on kokonaisuudessaan suhteessa televisiossa todella lähetettyjen tai mahdollisesti lähetettävien tekijänoikeudella suojattujen musiikkiteosten määrään nähden ja ettei ole olemassa toista menetelmää, jonka mukaan on mahdollista tarkemmin yksilöidä ja ilmaista määrällisesti näiden teosten käyttö ja katselijat, nostamatta kuitenkaan suhteettomasti sopimusten hallinnoinnista ja tekijänoikeudella suojattujen musiikkiteosten käytön valvonnasta aiheutuvia kuluja.
            
         
               2)
            
            
               EY 82 artiklaa on tulkittava siten, että kun tekijänoikeusjärjestö laskee korvauksen oikeudesta käyttää tekijänoikeudella suojattuja musiikkiteoksia televisiolähetyksissä eri tavalla sen mukaan, onko kyse kaupallisista televisioyhtiöistä vai julkisen palvelun yhtiöistä, se voi käyttää väärin määräävää markkina-asemaansa mainitussa artiklassa tarkoitetulla tavalla, kun se soveltaa näiden yhtiöiden osalta erilaisia ehtoja samankaltaisiin suorituksiin ja asettaa ne tästä syystä epäedulliseen kilpailuasemaan, ellei tällaista käytäntöä voida objektiivisesti perustella.
            
         
      (1)  EUVL C 95, 28.4.2007.